Author: valery
Last saved by: Administrator
Company: VSS

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  № 18
от заседание на Комисия ”Публична комуникация” на ВСС,
проведено на 29.04.2014 г.
Днес, 29.04.2014 г. (вторник) от 14,30 часа се проведе заседание на комисия “Публична комуникация” на Висшия съдебен съвет, в състав: 

ПРЕДСЕДАТЕЛ:	Магдалена Лазарова 
ЧЛЕНОВЕ:	Каролина Неделчева - отсъства
				Соня Найденова 
				Даниела Костова 
				Калин Калпакчиев 

На заседанието присъства Светла Иванова, директор на дирекция „Публична комуникация и протокол” в АВСС и Зорница Златева – Ненкова – старши експерт връзки с обществеността. 

1. ОТНОСНО: Проект на предложение от КPMG за структура и съдържание на стратегически план на ВСС за целите на въвеждане на бюджет в програмен формат за периода 2014 – 2017 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. Приема за сведение и запознаване предложение от КPMG за структура и съдържание на стратегически план на ВСС за целите на въвеждане на бюджет в програмен формат за периода 2014 – 2017 г.
1.2. За следващото заседание членовете на комисия „Публична комуникация” да представят предложенията си по структурата и съдържанието на Стратегически план на ВСС за целите на въвеждане на бюджет в програмен формат за периода 2014 – 2017 г., ако имат такива.  

2. ОТНОСНО: Проект на процедура за публична реакция на ВСС в случай на политическо вмешателство в съдебната власт и наказателното преследване.
КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1. Проектът на Процедура за публична реакция в случай на политическо вмешателство в съдебната власт и наказателното преследване да се изпрати на всички постоянни комисии на ВСС с двата варианта по т.1, за запознаване и изразяване на становище. 
2.2. Проектът да бъде включен в дневния ред на заседанието на Висшия съдебен съвет на 22.05.2014 г. 

3. ОТНОСНО:  Доклад от Светла Иванова, експерт към комисия «Публична комуникация» относно постъпили във ВСС запитвания, писма и сигнали от съдебни заседатели – в изпълнение на решение на Комисията по протокол № 15/14.04.2014 г., т.8. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

3.1. Възлага на Светла Иванова - директор на дирекция „Публична комуникация и протокол” в АВСС да изготви проект на писмо-отговор до председателите на Съветите на съдебните заседатели при Софийски градски съд, Специализиран наказателен съд и Софийски районен съд, с което да бъдат информирани за извършените от ВСС действия във връзка с постъпилите във ВСС запитвания, писма и сигнали от съдебни заседатели
3.2. Писмото да се докладва на следващо заседание на комисия „Публична комуникация”. 

4. ОТНОСНО: Седмичен бюлетин за дейността на ВСС в периода 22.04 – 25.04.2014 г.
КОМИСИЯ “ПУБЛИЧНА КОМУНИКАЦИЯ”
Р Е Ш И:

	4.1. ОДОБРЯВА Седмичния бюлетин за дейността на Висшия съдебен съвет  за периода 22.04 - 25.04.2014 г.
	4.2. СЕДМИЧНИЯТ бюлетин за дейността на Висшия съдебен съвет за периода 22.04 - 25.04.2014 г. да се публикува на интернет-страницата на Висшия съдебен съвет в раздел „Пресцентър”. 

5. ОТНОСНО: Информация за публикации в медиите в периода 24.04. – 29.04.2014 г.
КОМИСИЯ “ПУБЛИЧНА КОМУНИКАЦИЯ”
Р Е Ш И:

5.1. След обсъждане, приема за сведение информация за публикации в медиите, свързани с дейността на Висшия съдебен съвет 24.04. – 29.04.2014 г.
	5.2. Изпраща на комисия „Професионална етика и превенция на корупцията” при ВСС:  Интервю от предаването „ТАЗИ СУТРИН” по БИ ТИ ВИ излъчено на 25.04.2014 г, с журналистите Силвия Великова от БНР, Галина Гиргинова от сайта Съдебни репортажи, и съдия Таня Маринова, председател на  УС на Съюза на съдиите в България.  Обзор на публикациите свързани с Веселин Пенгезов от избирането му за председател на АС – София до 28 април 2014 г., от ел. сайт на Дневник. Интервю от предаването „Денят започва” по канал 1, БНТ излъчено на 28.04.2014 г. „Разговор в студиото на тема „Гражданските права и държавата” с Константин Пенчев – омбудсман на Р България”. Обзор на публикациите свързани с Веселин Пенгезов от избирането му за председател на АС – София до 28 април 2014 г. ел. сайт на „Капитал”. Обзор от „ПРинфо” за периода 24-29 април 2014 г. Обзор на публикациите свързани с Веселин Пенгезов от избирането му за председател на АС – София до 28 април 2014 г. ел. сайт „Правен свят”. Обзор на публикациите свързани с Веселин Пенгезов от избирането му за председател на АС – София до 28 април 2014 г., ел. сайт „Съдебни репортажи”. Обзор на публикациите свързани с Веселин Пенгезов от избирането му за председател на АС – София до 28 април 2014 г. Агенция „Фокус”, за сведение по компетентност. 
	5.3. Възлага на експертите от дирекция „Публична комуникация и протокол” да събират публикуваните в медиите материали, свързани с повдигането на обвинения срещу председателя на Апелативен съд – София Веселин Пенгезов и председателя на Военно-апелативния съд полк. Петър Петков и да ги предоставят периодично на комисия „Професионална етика и превенция на корупцията”(КПЕПК).  

Допълнителни точки: 

6. ОТНОСНО: Необходимост от систематизиране на информацията на страницата на Висшия съдебен съвет. 

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1. Възлага на Главния секретар на ВСС, на експертите в дирекция „Публична комуникация и протокол” и на експертите от дирекция „Информационни системи” в срок до 30 май 2014 г. да подредят наличната информация по основните менюта на сайта на ВСС, с цел:
- подобряване визията на сайта на Висшия съдебен съвет;
- систематизиране информацията на страницата на ВСС и особено в раздел: „Доклади, декларации и анализи”;
- подобряване достъпността до актуална информация, свързана с дейността на съвета.    

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /п/
МАГДАЛЕНА ЛАЗАРОВА

Директор дирекция 
„Публична комуникация и протокол” АВСС:
Светла Иванова /п/

Технически сътрудник:
М.Китова /п/